
PÁLYÁZATI  FELHÍVÁS

Budapest Főváros XVI. kerületi Önkormányzat 35/2004. (IX. 30.) rendelete alapján Budapest Főváros XVI. kerületi Önkormányzat Képviselő-testületének Gazdasági és Pénzügyi Bizottsága, mint kiíró (1163 Budapest, Havashalom u. 43.) nyilvános egyfordulós pályázatot hirdet a Budapest Főváros XVI. kerületi Önkormányzat tulajdonában álló, 
XVI. kerület 118386/2 hrsz-ú,  zártkerti művelés alól kivett terület megnevezésű, 885 m² nagyságú ingatlan bérbeadására,
távközlési szolgáltatáshoz kapcsolódó tevékenység céljára
a Gazdasági és Pénzügyi Bizottság 112/2026. (IX. 21.) GPB határozata alapján, jelen felhívás mellékletében foglalt tartalommal és feltételekkel.

A pályázat benyújtásának határideje:

2026. november 5. 9.00 óra

(Határidőn túl érkezett pályázat érvénytelennek tekintendő.)

Helye: Budapest Főváros XVI. kerületi Önkormányzat Ügyfélszolgálati Iroda  (1163 Budapest, XVI. kerület Havashalom u. 43.).

Ajánlatok felbontásának ideje:


2026. november 5. 10.00 óra

A pályázatok elbírálására biztosított határidő:
2026. november 30.
Az elbírálási határidőt a kiíró –indokolt esetben-egy alkalommal, legfeljebb 30 nappal meghosszabbíthatja. Az elbírálásra nyitva álló, meghosszabbított határidőről, ezzel egyidejűleg az ajánlati kötöttség időtartamának meghosszabbodásáról a pályázókat tájékoztatjuk.

Ajánlati kötöttség időpontja:


2026. december 31. 
A pályázó ajánlati kötöttsége akkor kezdődik, amikor az ajánlatok benyújtására nyitva álló határidő lejárt. A pályázó ajánlatához a pályázati felhívásban meghatározott időpontig, de legalább a benyújtási határidő lejártától számított 30 napig, illetve a meghosszabbított határidő leteltéig kötve van, kivéve, ha a kiíró ezen időponton belül a pályázati eljárás nyertesével szerződést köt, vagy írásban közli, hogy a pályázati eljárást eredménytelennek minősíti.

Budapest, 

Kovács Péter


Polgármester

Budapest, XVI. kerület 118386/2 hrsz-ú, kivett zártkerti művelés alól kivett terület megnevezésű, 885 m² nagyságú ingatlan pályázati felhívásának melléklete

Pályázati feltételek:

1.

	bizottsági határozat száma:
	nem lakás célú helyiség címe
	területnagyság
	induló bérleti díj mértéke
	befizetendő pályázati biztosíték összege

	112/2026. (IX. 21.) GPB
	Budapest, XVI. kerület 118386/2
	885 m2
	2.102.906,- Ft/év
	525.734,- Ft


2. A pályázatot zárt borítékban, „XVI. kerület 118386/2 hrsz-ú ingatlan bérbevételi pályázat” jeligével ellátva, a Budapest Főváros XVI. kerületi Önkormányzat Ügyfélszolgálati Irodáján (1163 Budapest, XVI. kerület Havashalom u. 43.) kell benyújtani.

Ajánlatot tenni kizárólag személyesen vagy meghatalmazott útján lehet. Az ajánlatot egy példányban kell benyújtani. Az ajánlatot hivatalos cégszerű aláírással, valamint minden oldalát (beleértve a mellékleteket is) kézjeggyel kell ellátni. 
A meghatalmazást közokiratba, vagy ügyvéd által ellenjegyzett, vagy közjegyző által hitelesített teljes bizonyító erejű magánokiratba kell foglalni. A szabályos meghatalmazást a pályázathoz csatolni kell.

3. 
A pályázó köteles 3 havi bruttó bérleti díjnak megfelelő összegű pályázati biztosíték befizetésére. A befizetésről szóló banki igazolást a pályázathoz csatolni szükséges. 
Az ajánlat csak akkor érvényes, ha a bontás időpontjában a biztosíték a kiíró 11784009-15516006-10210004 számú, az OTP Zrt-nél vezetett Budapest Főváros XVI. kerületi Önkormányzat ingatlan letéti alszámláján rendelkezésre áll.

A nyertes pályázó által befizetett biztosíték szerződéskötés esetén a megkötött szerződést biztosító mellékkötelezettséggé (óvadék) alakul át és az óvadék összegébe beszámításra kerül.
A biztosítékot a pályázati felhívás visszavonása, az ajánlatok érvénytelenségének megállapítása esetén, valamint az elbírálást követően a nem nyertes pályázóknak 8 banki napon belül a Budapest Főváros XVI. kerületi Önkormányzat visszautalja a pályázó bankszámlájára. A bankszámla csak a pályázó nevére szólhat.

Nem jár vissza a biztosíték, ha a pályázó az ajánlati kötöttség időtartama alatt ajánlatát visszavonta, vagy a szerződés megkötésének meghiúsulása a pályázónak felróható, vagy az ő érdekkörében felmerült más okból hiúsult meg.

4. A pályázatnak tartalmaznia kell:
· Az ingatlan bérleti díjára vonatkozó pályázati ajánlati összeget: Ft/év formában. A minimum induló bérleti díjnál alacsonyabb ajánlati összeg érvénytelen.

· A pályázó nyilatkozatát a pályázati felhívásban foglalt feltételek elfogadásáról;
· A pályázó nyilatkozatát az ajánlati kötöttség vállalásáról;
· A pályázó nyilatkozatát, hogy vállalja az ingatlan karbantartását, állagmegóvását saját költségén;
· A pályázó nyilatkozatát arról, hogy a Budapest Főváros XVI. kerületi Önkormányzat felé nincs bármilyen helyiségbérlettel és ehhez kapcsolódó díjakkal összefüggő, lejárt tartozása;

· A pályázó nyilatkozatát, hogy a Budapest Főváros XVI. kerületi Önkormányzat felé nincs helyi adótartozása;
· Amennyiben a pályázó nem természetes személy, úgy a pályázó nyilatkozatát arról, hogy a díj- és adótartozással kapcsolatos feltételnek a cég jegyzésére jogosult valamennyi személy, valamint a cég valamennyi tulajdonosa is megfelel.

5. Az ingatlanra csak természetes személyek vagy a nemzeti vagyonról szóló 2011. évi CXCVI. tv. 3.§ (1) bekezdés 1. pontjában meghatározott átlátható szervezetek pályázhatnak. 
A pályázathoz csatolni kell:

· egyéni vállalkozói igazolvány egyszerű másolatát (illetve az egyéni vállalkozói – igazolvány kiváltására irányuló szándéknyilatkozatot); vagy

· 30 napnál nem régebbi, az Igazságügyi Minisztérium Céginformációs és az Elektronikus Cégeljárásban Közreműködő Szolgálat honlapjáról beszerzett cégkivonatot, vagy 30 napnál nem régebbi, cégbíróság által kiállított eredeti cégkivonatot (illetve folyamatban lévő cégbejegyzési eljárás igazolását), vagy az eredeti cégkivonat 30 napnál nem régebbi, közjegyző által hitelesített másolatát;
· 30 napnál nem régebbi, eredeti bíróság által kiállított nyilvántartásba vételről szóló igazolást, vagy 30 napnál nem régebbi, közjegyző által hitelesített eredeti nyilvántartásba vételről szóló igazolást (pl. Alapítványok stb. esetében);
· 30 napnál nem régebbi, közjegyző által készített aláírási címpéldányt (Az aláírási címpéldány nem azonos az aláírás mintával. A pályázathoz kizárólag aláírási címpéldány fogadható el);  

· Nyilatkozatot az átlátható szervezetről (pályázati felhívás 1. sz. függeléke);
· A pályázati biztosíték befizetésről szóló banki igazolást. 
6. Pályázó köteles a pályázat benyújtása előtt az ingatlan hasznosíthatóságáról, a végezhető tevékenységi körökre vonatkozóan tájékozódni.

A pályázat hivatalos nyelve magyar.

A pályázati felhívás és a részletes tájékoztató a Budapest Főváros XVI. kerületi Önkormányzat Ügyfélszolgálati Irodáján, a pályázat benyújtására biztosított határidőben, térítésmentesen kapható. 

Bírálati szempontok: 

A pályázatot az a pályázó nyeri el, aki a pályázati felhívásban rögzített feltételek valamennyi teljesítése mellett a legmagasabb bérleti díj megfizetésére tett ajánlatot. 
Pályázattal kapcsolatos információ: www.bp16.hu honlapon az Ingatlanok menüpont alatt, illetve a 40-11-483 telefonszámon, vagy a vagyoni@bp16.hu email címen kaphatnak az érdeklődők.
A terület kerítésen belüli megtekintése: a fenti telefonszámon előzetes időpont egyeztetés alapján. 
Érvénytelen az ajánlat, ha nem felel meg a pályázati felhívásban és Budapest Főváros XVI. kerületi Önkormányzat 35/2004. (IX. 30.) rendeletében foglalt egyéb feltételeknek. (A rendelet megtalálható Budapest Főváros XVI. kerületi Önkormányzat honlapján: www.bp16.hu)
A nyertes pályázóval a Budapest Főváros XVI. kerületi Önkormányzat bérleti szerződést köt Budapest Főváros XVI. kerületi Önkormányzat Képviselő-testületének Gazdasági és Pénzügyi Bizottságának vonatkozó döntését követően. 

A pályázat nyertese a befizetett pályázati biztosítékot a szerződéskötés időpontjáig Budapest Főváros XVI. kerületi Önkormányzatnál letétbe helyezi. 

A bérlet időtartamára elhelyezett biztosíték mértéke 3 havi bérleti díjnak megfelelő összeg, melyet a bérlőnek a Budapest Főváros XVI. kerületi Önkormányzat ingatlan letéti alszámlájára kell befizetni. (Szla sz.: 11784009-15516006-10210004)

Ha a pályázati eljárás nyertesével a szerződéskötés az erre nyitva álló határidő elteltével nem jön létre, avagy a megkötött szerződést a nyertes nem, avagy hibásan teljesíti, és emiatt az Önkormányzat a szerződést felmondja vagy a szerződést a felek közös megegyezéssel felbontották, akkor az önkormányzat jogosult a második legkedvezőbb ajánlatot tevő pályázóval szerződést kötni, vagy a pályázati eljárást eredménytelennek nyilvánítani és új pályázati eljárást kiírni.
A Budapest Főváros XVI. kerületi Önkormányzat az eljárás során mindvégig fenntartja azon jogát, hogy a versenyeztetési eljárást eredménytelennek nyilvánítsa.
Részletes tájékoztató

Budapest, XVI. kerület 118386/2 hrsz-ú, kivett zártkerti művelés alól kivett terület megnevezésű, 885 m² nagyságú ingatlanról 
- Az ingatlan tulajdoni lap szerinti megnevezése: kivett zártkerti művelés alól kivett terület területe: 885 m2 .

- Az ingatlan övezeti besorolása: Ev-XVI.

- Induló bérleti díj mértéke: 2.102.906,- Ft/év, amelyet pályázónak félévente kell megfizetni, azzal, hogy a bérleti díj 2027. január 1-jét követően esedékes.

- Az Önkormányzat a bérleti díjat évenként megemeli legfeljebb az infláció mértékével, első alkalommal 2027. január 1-től.

- Óvadék elhelyezése: 3 havi bruttó bérleti díjnak megfelelő összeg.

- Bérlet időtartama: határozott, 2027. január 1-től számított 10 (azaz tíz) év határozott időtartamra szól. 

- Bérlő jogosult az ingatlant a saját költségére a távközlési szolgáltatás céljainak megfelelően kialakítani, használni, jelenleg érvényes építésügyi szabályok figyelembevételével.
- Mindennemű közmű bevezetése Bérlő feladata és költsége. Bérlő a beruházás értékét sem a szerződés érvényessége alatt, vagy megszűnését követően semmilyen jogcímen – jogalapnélküli gazdagodás szabályai szerint – sem igényelheti az Önkormányzattól.

- Bérlő a bérlemény működtetésével kapcsolatos mindennemű közüzemi díjat közvetlenül a szolgáltatóval számol el.

- Bérlő jogosult a bérleményen saját beruházásában elhelyezett műszaki berendezések működtetéséhez szükséges villamos-energia és optikai kábelezés, összeköttetés elhelyezésére.

- Bérlő kötelezettsége, amelyért Bérbeadó felelősséget nem vállal, a rádiótelefon bázisállomás üzemeltetésénél a vonatkozó és hatályos magyar szabványok és biztonságtechnikai előírások betartása, az általa létrehozni kívánt létesítmény felépítéséhez a szükséges hatósági engedélyeket beszerzése. 

- Bérlő – új Állomás telepítése esetén - az Állomás jogszabályi megfelelőségének bizonyítása érdekében, saját költségén köteles az Állomás hivatalos üzembe helyezését követő 90 napon belül Magyarországon akkreditációval rendelkező laboratóriummal az Állomás bemérését elvégeztetni, és az erről készült jegyzőkönyvet és szakmai állásfoglalást a Bérbeadó részére átadni.

- Az ingatlan más szolgáltató felé történő hasznosítása esetén az Önkormányzat hozzájárulása szükséges, és az új szolgáltató betelepülésének engedélyezését követően a felek a bérleti díj növelésének mértékéről és az egyéb feltételekről külön megállapodást kötnek. 

-  Bérlő jogosult a szerződés aláírásától számított 1 éven belül rendes felmondással a bérleti jogviszonyt megszüntetni, amennyiben a tornyos bázisállomás megépíthetőségéhez szükséges építési engedélyeket saját érdekkörén kívüli okból beszerezni nem tudja. 

- Bérlő jogosult azonnali hatállyal felmondani a bérleti jogviszonyát abban az esetben, amennyiben a távközlési rendszer üzemeltetésére vonatkozó koncessziós joga bármely okból visszavonásra kerül.

Az ingatlant Budapest Főváros XVI. kerületi Önkormányzat megtekintett állapotban adja bérbe.

Jogviszony megszűnésére vonatkozó kikötések: 

· Rendkívüli felmondással élhet bármelyik fél, ha a másik fél a szerződésben, a Ptk-ban és az Önkormányzat mindenkor hatályos rendeleteiben rögzített szabályokat súlyosan megszegi.

A szerződés megkötését követően a bérlőnek közjegyző előtt egyoldalú tartozáselismerő nyilatkozatot kell aláírnia. Ebben tudomásul veszi, illetve kötelezi magát arra, hogy amennyiben a bérleti jogviszonya a bérbeadó által felmondásra kerül, vagy az lejár, el kell hagynia a bérleményt. A bérleti szerződés hatálybalépésének feltétele a közjegyzői okirat elkészítése. A közjegyzői okirat költségeit a bérlőnek kell megfizetnie.

A nyertes pályázónak a szerződés megkötésére 8 munkanap, a közjegyzői okirat aláírására további 8 munkanap áll rendelkezésére. Amennyiben a nyertes pályázó a bérleti szerződést határidőben nem köti meg, és amennyiben a bérleti jogviszony létrejöttének feltételeként előírt közjegyzői okiratot határidőben nem írja alá, a Budapest Főváros XVI. kerületi Önkormányzatnak a bérlő kijelöléséről szóló jognyilatkozatához való kötöttsége megszűnik, s ezt követően a Budapest Főváros XVI. kerületi Önkormányzat már nem köteles a szerződés megkötésére.
1. számú függelék
Nyilatkozat
(a 2011. évi CXCVI. törvény 3. § (1) bekezdés 1. pontjában meghatározott átlátható szervezetről,

tekintettel az államháztartásról szóló 2011. évi CXCV. törvény 41. § 6. bekezdésére)

Alulírott………………………………………………. nyilatkozom, hogy az általam képviselt 

………………………………………….. 

1. átlátható szervezet: 

a) az állam, a költségvetési szerv, a köztestület, a helyi önkormányzat, a nemzetiségi önkormányzat, a társulás, az egyházi jogi személy, az olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, a nemzetközi szervezet, a külföldi állam, a külföldi helyhatóság, a külföldi állami vagy helyhatósági szerv és az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság, 

b) az olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő 

feltételeknek: 

ba) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető, 

bb) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van, 

bc) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak, 

bd) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a ba), bb) és bc) alpont szerinti feltételek fennállnak; 

c) az a civil szervezet és a vízitársulat, amely megfelel a következő feltételeknek: 

ca) vezető tisztségviselői megismerhetők, 

cb) a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel, 

cc) székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van; 

A nyilatkozattevő a jelen bekezdésben foglalt nyilatkozatban foglaltak változása esetén haladéktalanul köteles a változásokat a Budapest Főváros XVI. kerületi Önkormányzatnak bejelenteni. A nyilatkozattevő tudomásul veszi, hogy ha valótlan tartalmú nyilatkozat alapján került sor a szerződés megkötésére illetve ha az adatváltozás bejelentése elmarad, akkor tudomásszerzés esetén a Budapest Főváros XVI. kerületi Önkormányzat jogosult a szerződést azonnali hatállyal felmondani vagy - ha a szerződés teljesítésére még nem került sor – a szerződéstől elállhat. 

A társaság képviseletében eljáró vezető tisztviselőként büntetőjogi felelősségem teljes tudatában kijelentem, hogy a vonatkozó jogszabályokat,- amelyek alapján az általam képviselt társaság átlátható szervezetnek minősül - megismertem, továbbá a nyilatkozatban megadott adatok a valóságnak maradéktalanul megfelelnek. 

Budapest, 202.……………………………………. 

…………………………………………… 

*Megfelelő rész aláhúzandó                                                           nyilatkozattevő cégszerű aláírása
